ඒවායේ රියදුරන් සහ තවත් ට්‍රැක්ටර් 2ක් පලා ගොස් ඇති බව පොලීසිය ප්‍රකාශ කළා.හම්බන්තොට ප්‍රදේශයේ ව්‍යපාරිකයෙකු විසින් බැකෝ යන්ත්‍ර ද යොදා ගනිමින් අද එම ස්ථානයේ වැලි ගොඩ දමමින් සිටි අවස්ථාවේදී උණුසුම් තත්වයක් ඇති වුණේ ප්‍රදේශවාසීන්, ගොවි සංවිධාන සහ මහා සංඝරත්නය එම ස්ථානයට පැමිණ විරෝධය පල කිරීමත් සමගයි.ඔවුන් සඳහන් කළේ අදාළ ඔයේ රොන් මඩ ඉවත් කිරීමට මහවැලි අධිකාරිය මගින් තමන්ට අවසර ලබාදී ඇති බව පවසමින් අදාළ ව්‍යාපාරිකයන් එහි වැලි ගොඩදැමීම සිදුකරන බවයි.එම ස්ථානයේ වැලි ගොඩ දැමීම හේතුවෙන් කුඩා ඔය අමුණට, ගං ඉවුරට, වාරි මාර්ග පද්ධතියට මෙන්ම පාලමටද හානි සිදුවන බව ද එහිදී ඔවුන් පෙන්වා දුන්නා.